**КОМИ РЕСПУБЛИКАСА ПРАВИТЕЛЬСТВОЛÖН ШУÖМ**

**Коми Республикалöн öткымын государственнöй бюджетнöй учреждениеса уджалысьяслы уджысь мынтысьöм йылысь**

Коми Республикалöн öткымын государственнöй бюджетнöй учреждениеса уджалысьяслы уджысь мынтысян системасö бурмöдöм могысь Коми Республикаса Правительство шуис:

1. Урчитны, мый Коми Республикалöн öткымын государственнöй бюджетнöй учреждениеясса уджалысьяслы уджысь мынтысян системаыс, кодлысь лыддьöгсö индöма тайö шуöм дорö 1 №-а содтöдын (водзö – Коми Республикаса öткымын государственнöй бюджетнöй учреждение), артмö чина окладысь (окладысь), компенсируйтан да ышöдан сьöмысь.

2. Вынсьöдны:

1) Коми Республикалöн öткымын государственнöй бюджетнöй учреждениеса уджалысьяслы чина окладъяс, окладъяс 2 №-а содтöдын индöм серти;

2) Коми Республикалöн öткымын государственнöй бюджетнöй учреждениеса уджалысьяслы компенсируйтан да ышöдан сьöм мынтöмъяс лыддьöг 3 №-а содтöдын индöм серти;

3) Коми Республикалöн öткымын государственнöй бюджетнöй учреждениеса уджалысьяслы уджысь мынтысян фонд лöсьöдан пöрадок 4 №-а содтöдын индöм серти.

3. Тайö шуöмыс вынсялö сiйöс примитан лунсянь да паськалö 2011 вося рака тöлысь 15 лунсянь артмöм правоотношениеяс вылö.

Коми Республикаса Юралысь В.Гайзер

Сыктывкар

2011 вося рака тöлысь 28 лун

86 №

ВЫНСЬÖДÖМА

Коми Республикаса Правительстволöн

2011 во рака тöлысь 28 лунся 86 №-а шуöмöн

(1 №-а содтöд)

Коми Республикалöн государственнöй бюджетнöй учреждениеяслöн **ЛЫДДЬÖГ**,

кодъяслöн уджалысьяс вылö паськалö «Коми Республикалöн öткымын государственнöй бюджетнöй учреждениеса уджалысьяслы уджысь мынтысьöм йылысь» Коми Республикаса Правительстволöн 2011 во рака тöлысь 28 лунся 86 №-а шуöмлöн выныс

1. «Правовöя могмöдан шöрин» Коми Республикаса государственнöй бюджетнöй учреждение.

2. «Бухгалтерскöя могмöдан да материально-техническöя могмöдан шöрин» Коми Республикаса государственнöй бюджетнöй учреждение.

ВЫНСЬÖДÖМА

Коми Республикаса Правительстволöн

2011 во рака тöлысь 28 лунся 86 №-а шуöмöн

(2 №-а содтöд)

Коми Республикалöн öткымын государственнöй

бюджетнöй учреждениеса уджалысьяслы

**ЧИНА ОКЛАДЪЯС, ОКЛАДЪЯС**

1. Коми Республикаса öткымын государственнöй бюджетнöй учреждениеса юрнуöдысьяслöн, специалистъяслöн да служащöйяслöн чина окладъяс:

|  |  |
| --- | --- |
| Чин | Чина оклад, шайт |
| Юрнуöдысь | 9045 |
| Юрнуöдысьöс медводдза вежысь | 8223 |
| Юрнуöдысьöс вежысь | 7565 |
| Юкöнса веськöдлысь | 6578 |
| Юкöнса веськöдлысьöс вежысь | 5920 |
| Службаса веськöдлысь | 5099 |
| Медыджыд эксперт | 4770 |
| Нуöдысь эксперт | 4441 |
| Шöр эксперт | 3783 |
| Эксперт | 3289 |
| Аналитик, бухгалтер, экономист, юрисконсульт:  нуöдысь  медводдза категорияа  мöд категорияа  категориятöм | 4770  4441  3783  3289 |
| Овмöсöн веськöдлысь | 3150 |
| Делопроизводитель, секретар, машинистка | 2730 |

2. Коми Республикаса öткымын государственнöй бюджетнöй учреждениеса рабочöйяслöн окладъяс

|  |  |
| --- | --- |
| Уджсикас | Оклад, шайт |
| 1 | 2 |
| Ывлавыв чышкысь, гардеробщик | 2550 |
| Служебнöй жыръяс пелькöдысь, мутас пелькöдысь | 2600 |
| Комплекснöя могмöдöм да жыръяс дзоньталöм кузя рабочöй | 2700 |
| Плöтник, слесар-сантехник, электрооборудование дзоньталöм кузя слесар-электрик, столяр да мукöд рабочöй уджсикас, мыйяс серти рабочöй уджъяслöн да уджсикасъяслöн Öтувъя тарифно-квалификационнöй справочник серти сетöма:  1) 1 квалификационнöй разряд  2) 2 квалификационнöй разряд  3) 3 квалификационнöй разряд  4) 4 квалификационнöй разряд  5) 5 квалификационнöй разряд  6) 6 квалификационнöй разряд  7) 7 квалификационнöй разряд | 2550  2600  2650  2700  2750  2850  3000 |
| Вылыс квалификацияа рабочöйяс, кодъяс пыр уджалöны ёна сьöкыд да кывкутана уджъяс вылын, кöнi уджалöм вылö колöны торъя корöмъяс\* | 3600 |

\* Вылыс квалификацияа рабочöйясöн лыддьыссьöны рабочöйяс, кодъяслöн Öтувъя тарифно-квалификационнöй справочник серти лöсялана уджсикас кузя 6 квалификационнöй разрядысь абу улынджык: «здание комплекснöя могмöдысь да дзоньталысь рабочöй» уджсикас серти – Öтувъя тарифно-квалификационнöй справочник серти 4 квалификационнöй разрядысь абу улынджык, рабочöй нуöдö зэв сьöкыд да кывкутана удж, мый збыльмöдöм вылö колöны торъя корöмъяс.

Торъя рабочöйöс «вылыс квалификацияа» категорияö пыртöм йылысь юалöмсö решайтö Коми Республикаса государственнöй бюджетнöй учреждениеса юрнуöдысь уджалысьяслöн бöрйöм органлысь видзöдлассö, сыöн вöчöм удж мында да качество тöд вылö босьтöмöн сьöм мында, мый индыссьö уджысь мынтысьöм вылö. Индöм мынтысян сьöмыс кыдзи пыр кадся, сiдзи недыр кадся.

3. Коми Республикаса öткымын государственнöй бюджетнöй учреждениеса юрнуöдысьяслы да специалистъяслы уджын сьöкыдлунысь кыпöдöны чина окладъяссö та мында:

|  |  |
| --- | --- |
| Чин | Чина оклад дорö содтöм ыджда прöчентъясöн |
| 1 | 2 |
| Юрнуöдысь, юрнуöдысьöс медводдза вежысь, юрнуöдысьöс вежысь, юкöнса веськöдлысь | 50 |
| Юкöнса веськöдлысьöс вежысь, службаса веськöдлысь | 30 |
| Медыджыд эксперт, нуöдысь эксперт, шöр эксперт, эксперт, аналитик, бухгалтер, экономист, юрисконсульт | 20 |

4. Специалистъяслöн чина окладъясыс содтöм ыдждасö тöд вылö босьтöмöн, мый индöма тайö содтöдлöн 3 пункт серти, артмöдöны выль чина окладъяс.

ВЫНСЬÖДÖМА

Коми Республикаса Правительстволöн

2011 во рака тöлысь 28 лунся 86 №-а шуöмöн

(3 №-а содтöд)

Коми Республикалöн öткымын государственнöй бюджетнöй учреждениеса уджалысьяслы компенсируйтан да ышöдан сьöм мынтöмъяс

**ЛЫДДЬÖГ**

1. Коми Республикалöн öткымын государственнöй бюджетнöй учреждениеса уджалысьяслы индыссьöны:

1) компенсируйтан сьöм мынтöмъяс, сы лыдын:

а) чина оклад дорö быдтöлысся прöчентнöй сьöм содтöд государственнöй гусятор кутысь юöръясöн уджысь «Гражданалы, кодъяс пыр подув вылын вöдитчöны государственнöй гусяторйöн да Коми Республикаса государственнöй власьт органъясын, Коми Республикаса государственнöй мукöд органын, а сiдзжö Коми Республикаса государственнöй учреждениеясын да Коми Республикаса государственнöй öтувъя предприятиеясын государственнöй гусятор видзöм кузя тэчас юкöдувъясса уджалысьяслы социальнöй гарантияяс ыджда йылысь» Коми Республикаса Правительстволöн 2006 во йирым тöлысь 16 лунся 262 №-а шуöмöн индöм мында да пöрадок серти;

б) сьöм содтöд нормальнöй условиеяслы лöсявтöм уджысь (разнöй квалификацияын, некымын уджсикасын (чинын) öтпырйö уджалiгöн, войын уджалiгöн да нормальнöй условиеяслы лöсявтöм мукöд уджын уджалiгöн). Сьöм содтöд нормальнöй условиеяслы лöсявтöм уджысь индыссьö сы мында да условиеяс вылын, кыдзи урчитöма Россия Федерацияса удж кодексын;

2) ышöдан сьöм мынтöмъяс, сы лыдын:

а) юрнуöдысьяслы, специалистъяслы да служащöйяслы чина оклад дорö уна во уджалöмысь быдтöлысся татшöм сьöм содтöдъяс:

|  |  |
| --- | --- |
| Уджалан стаж | Чина оклад дорö уна во уджалöмысь сьöм содтöд прöчентъясöн |
| 1 | 2 |
| 1 восянь 5 воöдз | 10 |
| 5-сянь 10 воöдз | 15 |
| 10-сянь 15 воöдз | 20 |
| 15 воысь унджык | 30 |

Чина оклад дорö уна во уджалöмысь быдтöлысся сьöм содтöдсö индöм вылö уджалан стажö пыртöны татшöм кадколастъяс:

уджалан (служитан) кадколаст, кутшöмöс урчитöм пöрадок серти водзын вöлi пыртöма (арталöма) Коми Республикаса государственнöй гражданскöй службаын уджалан стажö;

Коми Республикаса государственнöй органъясын чинын, мый оз пыр Коми Республикаса государственнöй гражданскöй служба чинö, уджалан кадколаст;

государственнöй да муниципальнöй учреждениеясын веськöдлысь чинын, специалистъяс да мукöд служащöй чинын уджалан кадколаст;

б) бура уджалöмысь да уджын гырысь вермöмъясысь чина оклад дорö быдтöлысся сьöм содтöд чина окладлöн (окладлöн) 250 прöчентöдз мында;

в) уджын вермöмъясысь премияяс.

2. Ышöдан сьöм мынтöмъяс, налöн ыджда да мынтан условиеяс, сы лыдын уджын вермöмъясысь премиальнöй сьöм мынтöмъяс, а сiдзжö бура уджалöмысь да уджын гырысь вермöмъясысь сьöм содтöдъяс индыссьö Коми Республикаса öткымын государственнöй бюджетнöй учреждениеöн асшöрысь лöсялана учреждениеöн уджысь мынтысян вынсьöдöм планöвöй фонд мында да урчитöм пöрадок серти пасйыссьö локальнöй нормативнöй актын уджалысьяслöн бöрйöм органлысь видзöдлассö тöд вылö босьтöмöн.

3. Коми Республикалöн öткымын государственнöй бюджетнöй учреждениеса юрнуöдысьяслы ышöдан сьöм мынтöмъясыс индыссьöны Коми Республикаса олöмö пöртысь власьт органлöн тшöктöд серти, кодi збыльмöдö лöсялана учреждениеса учредительлысь могъяссö да уджмогъяссö, учреждениелöн уджысь мынтысян вынсьöдöм планöвöй фонд серти учреждениелысь уджалöмсö тöд вылö босьтöмöн.

4. Коми Республикалöн öткымын государственнöй бюджетнöй учреждениеса юрнуöдысьяс вермöны Коми Республикалöн öткымын государственнöй бюджетнöй учреждениеса уджалысьяслöн уджысь мынтысян фондса сьöмсö юклыны тайö положение серти индöм сьöм мынтöмъяс костын.

5. Коми Республикалöн öткымын государственнöй бюджетнöй учреждениеса уджалысьяслöн удждон дорö содтыссьö Ылi Войвыв районъясын да накöд öткодялöм местаясын уджалöмысь районнöй клэффициент да прöчентнöй сьöм содтöд.

ВЫНСЬÖДÖМА

Коми Республикаса Правительстволöн

2011 во рака тöлысь 28 лунся 86 №-а шуöмöн

(4 №-а содтöд)

Коми Республикалöн öткымын государственнöй бюджетнöй учреждениеса уджалысьяслы уджысь мынтысян фонд лöсьöдан

**ПÖРАДОК**

1. Сэк, кор Коми Республикалöн öткымын государственнöй бюджетнöй учреждениеясса юрнуöдысьяслысь, специалистъяслысь да служащöйяслысь уджысь мынтысян фондсö вынсьöдöны чина оклад серти мынтöмысь унджык, артыштöны сьöмсö, медым мынтыны (во вылö арталöмöн):

1) чина оклад дорö уна во уджалöмысь быдтöлысся сьöм содтöд – 3 чина оклад мында налысь содтан ыдждасö тöд вылö босьтöмöн, мый индöма «Коми Республикалöн öткымын государственнöй бюджетнöй учреждениеса уджалысьяслы уджысь мынтысьöм йылысь» Коми Республикаса Правительстволöн 2011 во рака тöлысь 28 лунся 86 №-а шуöмöн вынсьöдöм 2 №-а содтöдлöн 3 пункт серти (водзö – чина окладъяс налысь содтан ыдждасö тöд вылö босьтöмöн);

2) бура уджалöмысь да уджын гырысь вермöмъясысь чина оклад дорö быдтöлысся сьöм содтöд – 20 чина оклад мында налысь содтан ыдждасö тöд вылö босьтöмöн;

3) уджын кывкöртöдъяс кузя премияяс – 5 чина оклад мында налысь содтан ыдждасö тöд вылö босьтöмöн;

4) чина оклад дорö быдтöлысся прöчентнöй сьöм содтöд государственнöй гусятор кутысь юöръясöн колана дырйи уджысь.

2. Сэк, кор Коми Республикалöн öткымын государственнöй бюджетнöй учреждениеясса рабочöйяслысь уджысь мынтысян фондсö вынсьöдöны чина оклад серти мынтöмысь унджык, артыштöны сьöмсö, медым мынтыны (во вылö арталöмöн):

1) бура уджалöмысь да уджын гырысь вермöмъясысь оклад дорö быдтöлысся сьöм содтöд – 5 чина оклад мында;

2) уджын кывкöртöдъяс кузя премияяс – 3 оклад мында.

3. Нормальнöй условиеяслы лöсявтöм уджысь да сьöкыд уджъяс вылын, лёк да (либö) öпаснöй да мукöд торъя удж условиеясын уджысь уджалысьяслы компенсируйтан сьöм содтöдъяс индыссьöны Коми Республикаса öткымын государственнöй бюджетнöй учреждениеса уджалысьяслöн уджысь мынтысян фонд серти.

4. Коми Республикаса öткымын государственнöй бюджетнöй учреждениеса уджалысьяслöн уджысь мынтысян фондсö лöсьöдöны Ылi Войвыв районъясын да накöд öткодялöм местаясын уджалан стажысь удждон дорö районнöй коэффициент да прöчентнöй сьöм содтöд мынтöм вылö артыштöм сьöм тöд вылö босьтöмöн.

Исакова 9 375 пас